РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л №9 / 10.06.2021г.

ИЗБОРИ ЗА НАРОДНО СЪБРАНИЕ

На 10 юни 2021 г. от 18:00 часа се проведе заседание на Районната избирателна комисия Благоевград, при следния

Д н е в е н р е д:

1. Доклад на входяща поща
2. Проекти на решения относно:

* Протоколно решение за отговор на Писмо изх. № НС-15-428/09.06.2021г. на ЦИК и вх. № 107/10.06.2021г. на РИК 01 – Благоевград.

3. Разни.

ПРИСЪСТВАХА:

Ангел Ризов, Йордан Симонски, Милена Велкова, Галена Манова-Узунова, Елена Панчева, Мартин Лалев, Тина Кълбова, Радослав Митрев, Десислава Грозданова, Галина Тренчева-Николова, Славчо Попов, Валентин Бошкилов, Емил Тодоров, Мустафа Сирачки, Анна Бистричка.

ОТСЪСТВАХА: Антоанета Богданова.

Заседанието бе открито в 18:00 ч. и председателствано от Ангел Ризов - председател на комисията.

Ангел Ризов:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред, моля да гласува.

Гласували 16 членове, от които» ЗА» 16, » ПРОТИВ» няма.

Дневният ред е приет.

По точка 1 от дневния ред:

Ангел Ризов: Колеги, по точка 1 от дневния ред - доклад на входяща поща, давам думата на г-жа Тина Кълбова.

Тина Кълбова пристъпва към доклад на писмата и документите от входящата поща на РИК – Благоевград, постъпили в периода от 08.06.2021 г. до 10.06.2021 г.

По точка 2 от дневния ред

Ангел Ризов: Колеги по точка 2 от дневния ред давам думата на г-жа Антоанета Кръстева.

Антоанета Кръстева: Колеги, относно писмо изх. № НС-15-428/09.06.2021г. на ЦИК, съобразно указанията дадени от ЦИК, уведомихме ЦИК за кандидатските листи. Те от своя страна са направили съответната проверка и са констатирали несъответствия в няколко области, сред които и област Благоевград. Такива са констатирании по отношение на Варна, София област, Кърджали. Касателно за Благоевград са констатирали несъответствия за лицето Велислава Михайлова Михайлова. По данни от НБД-Население името на посоченото лице е Велислава Михайлова Богданска. С наше решение ние регистрирахме кандидатската листа на ПП ,,Български национален съюз – Нова демокрация”. Със същото решение, поради констатирани несъответствие сме отказали регистрацията на именно това лице - Велислава Михайлова Михайлова, като сме указали и срока в който да ни предоставят ново лице, за да попълнят кандидатската си листа. Към днешна дата такова предложение от тях не е постъпило за попълване на кандидатската листа, за това Ви предлагам да вземем Протоколно решение, с което това писмо от ЦИК да има уведомителен характер за РИК и от своя страна да върнем отговор до ЦИК, с което да ги уведомим, че имаме решение, с което сме постановили отказ за регистрация на именно това лице, за което и те са констатирали несъответствия.

Ангел Ризов: Колеги, ако всички сте съгласни с колегата Кръстева, предлагам с Протоколно решение да възложим на Десислава Грозданова – член на РИК01-Благоевград, да изготви писмо до ЦИК, с което отговори на Писмо изх. № НС-15-428/09.06.2021г. на ЦИК и вх. № 107/10.06.2021г. на РИК 01 – Благоевград, а именно, че сме взели решение, с което сме постановили отказ за регистрация на лицето Велислава Михайлова Михайлова, поради констатираните несъответствия.

Предлагам да приемем Протоколно решение №1-НС/10.06.2021 г. :

Десислава Грозданова – член на РИК01-Благоевград, да изготви писмо до ЦИК, с което да отговори на Писмо изх. № НС-15-428/09.06.2021 г. на ЦИК и вх. № 107/10.06.2021 г. на РИК 01 – Благоевград, относно взето Решение на РИК 01-Благоевград за отказ за регистрация на лицето Велислава Михайлова Михайлова, поради констатирани несъответствия.

ЦИК.

Ангел Ризов:

КОлеги гласуваме протоколно решение:

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов: Имаме протоколно решение 1-НС/10.06.2021 г.

По точка 3 от дневния ред:

Ангел Ризов: Колеги, по точка разни от дневния ред има ли някой, който нещо да добави? Няма.

Ангел Ризов: Колеги, изчерпахме дневния ред. Закривам заседанието на РИК.

**Председател : Секретар:**

Ангел Ризов Галена Манова-Узунова

==================================================================================